L'Allemangne avait plianné la dêfaite d'la France atout eune attaque dé surprînse lé travèrs des êtats neûtres d'la Belgique et du Luxembourg. L'Allemangne otchupit l'Luxembourg lé 2 d'Août, et dêcliathit la dgèrre contré la France lé 3 d'Août. L'armée Allemande entrit la Belgique lé 4 d'Août, v'là tchi provotchit eune dêcliathâtion d'dgèrre du Rouoyaume Unni tchi 'tait oblyigi dé d'fendre la neûtralité d'Belgique par un accord.